ചൂലൂരില് തെരുവ് നായ്ക്കള് കോഴികളെ കടിച്ചു കൊന്നു കയ്പമംഗലം: ചൂലൂരില് തെരുവ് നായ്ക്കള് കോഴികളെ കടിച്ചു കൊന്നു. എടത്തിരുത്തി പതിനെട്ടാം വാര്ഡില് പണിക്കെട്ടി ദിവാകരന്റെ വീട്ടില് വളര്ത്തിയിരുന്ന നാല്പ്പതോളം നാടന് കോഴികളെയാണ് നായ്ക്കള് കടിച്ചു കൊന്നത്. തിങ്കളാഴ്ച രാത്രിയിലാണ് സംഭവം. വീടിനോട് ചേര്ന്ന് കൂട്ടില് വളര്ത്തിയിരുന്ന കോഴികളെ കൂട് പൊളിച്ചാണ് കൂട്ടാമായെത്തിയ തെരുവ് നായ്ക്കള് ആക്രമിച്ചത്. ഇന്നലെ പുലര്ച്ചെ വീട്ടുകാര് കൂട് തുറന്ന് നോക്കിയപ്പോഴാണ് കോഴികള് കൂട്ടത്തോടെ ചത്ത് കിടക്കുന്നത് കണ്ടത്. മറ്റൊരു കൂട്ടിലുണ്ടായിരുന്ന കോഴികള് ആക്രമണത്തില് നിന്ന് രക്ഷപ്പെട്ടു. പ്രദേശത്ത് തെരുവ് നായ ശല്യം രൂക്ഷമാണെന്ന് വീട്ടുകാര് പറഞ്ഞു. നേരത്തെ ഈ വീട്ടില് തന്നെ രണ്ട് തവണയായി ഇരുപതോളം കോഴികളെ തെരുവ് നായ്ക്കള് ആക്രമിച്ചിരുന്നു. സംഭവമറിഞ്ഞ് പഞ്ചായത്ത് അധികൃതര് സ്ഥലത്തെത്തിയിരുന്നു.